શશિકાંત દાસે વધુમાં જણાવ્યું હતું કે ખાસ કરીને હાઇવે, સિંચાઇ અને રેલવે જેવા મંત્રાલયો તેમજ જાહેર ક્ષેત્રનાં સાહસો માટે વિદેશી મૂડીરોકાણ માટે ઓટોમેટિક મંજૂરી આપવાની સિસ્ટમ દાખલ કરવામાં આવશે. સરકાર બિઝનેસ માટે અનુકૂળ માહોલ ઊભો કરવાનો પ્રયત્ન કરશે. અમે હવે વધુ સેક્ટરને ઓટોમેટિક રૂટ હેઠળ લાવવા માગીએ છીએ અને આ માટે રોકાણકારોએ માત્ર એક જ પ્રક્રિયા કરવી પડશે. તેનાથી ફોરેન ઇન્વેસ્ટમેન્ટ પ્રમોશન બોર્ડ પાસે રોકાણની ઓછામાં ઓછી દરખાસ્તો મંજૂરી અર્થે આવશે.